CELEX: 32013R0704
Language: lv
Date: 2013-07-23 00:00:00
Title: Komisijas Īstenošanas regula (ES) Nr. 704/2013 ( 2013. gada 23. jūlijs ) par atsevišķu preču klasifikāciju kombinētajā nomenklatūrā

25.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 200/1
            
         KOMISIJAS ĪSTENOŠANAS REGULA (ES) Nr. 704/2013
   (2013. gada 23. jūlijs)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. jūlijā
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Elektroniska kontroles ierīce, kuras darba spriegums nepārsniedz 1 000 V (tā sauktais Body Control Module), kura izgatavota kā mehāniska transportlīdzekļa elektroniskās vadības sistēmas komponents, un kuras izmēri ir aptuveni 16 × 13 × 3 cm, un kura sastāv no:
                              
                                          —
                                       
                                       
                                          programmējama atmiņas kontroliera ar aktīviem un pasīviem komponentiem, piemēram, tranzistoriem, diodēm, procesora, rezistoriem, kondensatoriem un induktoriem,
                                       
                                    
                                          —
                                       
                                       
                                          iebūvēta uztvērēja un pievienotas antenas.
                                       
                                    Ierīce uztver signālus no manuāli darbināmām pogām un no sensoriem (piemēram, lietus sensoriem un fotosensoriem), apstrādā tos un, pamatojoties uz to, kontrolē dažādas ierīces transportlīdzeklī, piemēram, vējstikla tīrītājus, logu apsildi, iekšējo apgaismojumu, priekšējos un aizmugurējos miglas lukturus, dienas gaitas lukturus. Tā arī kontrolē signālierīču aktivizēšanu, piemēram, atgādinājumu par drošības jostas lietošanu un brīdinājumu par ātruma pārsniegšanu.
                              Tā uztver signālus no tālvadības atslēgas, kas ļauj aizslēgt vai atslēgt transportlīdzekļa durvis.
                           
                        
               
                  8537 10 99
               
               
                  Klasifikācija noteikta, ievērojot 1., 3.c) un 6. vispārīgo kombinētās nomenklatūras interpretācijas noteikumu, XVII sadaļas 2.f) piezīmi un KN kodu 8537, 8537 10 un 8537 10 99 formulējumu.
                  Klasificēšana pozīcijā 8512 ir izslēgta, jo kontroles ierīcei nav vizuālas vai skaņas signalizācijas ierīču, bet tā tikai aktivizē šādas ierīces.
                  Klasificēšana pozīcijā 9032 arī ir izslēgta, jo ierīce neveic elektrisku vai neelektrisku lielumu automātiskas kontroles funkciju (sk. 90. nodaļas 7. piezīmi).
                  Ierīce izgatavota, lai veiktu divas vai vairākas papildu vai alternatīvas funkcijas, uz ko attiecas KN kodi 8537 10 91 un 8537 10 99. Tā veic programmējama atmiņas kontroliera funkciju, ko izmanto ierīču, piemēram, vējstikla tīrītāju un logu apsildes, elektriskai vadībai (sk. arī harmonizētās sistēmas (HS) skaidrojumu par pozīciju 8537 3. punktu un kombinētās nomenklatūras (KN) skaidrojumus par apakšpozīciju 8537 10 91). Tā veic arī signālierīču, piemēram, atgādinājuma par drošības jostas lietošanu un brīdinājuma par ātruma pārsniegšanu, aktivizēšanas elektriskās kontroles funkciju. Tā kā ierīces darbībā abas funkcijas ir vienlīdz svarīgas, nav iespējams noteikt ierīces pamatfunkciju.
                  Tādēļ ierīce ir klasificējama ar KN kodu 8537 10 99 pie citādām elektriskai kontrolei paredzētām pultīm, paneļiem, konsolēm, stendiem, korpusiem un citām pamatnēm, spriegumam, kas nepārsniedz 1 000 V.
               
            
                  
                              2.
                           
                           
                              Elektroniska kontroles ierīce, kuras darba spriegums nepārsniedz 1 000 V (tā sauktais Automatic transmission jeb ATM), kura izgatavota kā mehāniska transportlīdzekļa elektroniskās kontroles sistēmas komponents, un kuras izmēri ir aptuveni 8 × 6 × 3 cm.
                              Tā sastāv no kontroliera ar aktīviem un pasīviem komponentiem, piemēram, tranzistoriem, diodēm, procesora, rezistoriem, kondensatoriem un induktoriem. Kontrolieris nav programmējams.
                              Ierīce uztver signālus no sensoriem, kas fiksē pārnesumkārbas sviras pozīciju, apstrādā tos un, pamatojoties uz to, kontrolē attiecīga pārnesuma ieslēgšanu mehāniska transportlīdzekļa automātiskajā pārnesumkārbā.
                           
                        
               
                  8537 10 99
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu, XVII sadaļas 2.f) piezīmi un KN kodu 8537, 8537 10 un 8537 10 99 formulējumu.
                  Klasificēšana ar KN kodu 8537 10 91 ir izslēgta, jo ierīci izmanto vienīgi attiecīga pārnesuma ieslēgšanai mehāniska transportlīdzekļa automātiskajā pārnesumkārbā, un kontrolieris nav programmējams.
                  Klasificēšana pozīcijā 9032 arī ir izslēgta, jo ierīce neveic elektrisku vai neelektrisku lielumu automātiskas kontroles funkciju (sk. 90. nodaļas 7. piezīmi).
                  Tādēļ ierīce ir klasificējama ar KN kodu 8537 10 99 pie citādām elektriskai kontrolei paredzētām pultīm, paneļiem, konsolēm, stendiem, korpusiem un citām pamatnēm, spriegumam, kas nepārsniedz 1 000 V.
               
            
                  
                              3.
                           
                           
                              Elektroniska kontroles ierīce, kuras darba spriegums nepārsniedz 1 000 V (tā sauktais Smart Key), kura izgatavota kā mehāniska transportlīdzekļa elektroniskās kontroles sistēmas komponents, un kuras izmēri ir aptuveni 15 × 12 × 4 cm, un kura sastāv no:
                              
                                          —
                                       
                                       
                                          programmējama atmiņas kontroliera ar aktīviem un pasīviem komponentiem, piemēram, tranzistoriem, diodēm, procesora, rezistoriem, kondensatoriem un induktoriem,
                                       
                                    
                                          —
                                       
                                       
                                          iebūvēta uztvērēja retranslatora sakariem (atslēgas atrašanās vietas noteikšana) starp atslēgu un ierīci.
                                       
                                    Ierīce ir savienota ar antenu, kas jau ir iebūvēta transportlīdzeklī un ļauj konstatēt atslēgas atrašanos transportlīdzekļa tuvumā.
                              Ierīce uztver signālus no manuāli darbināmām pogām un no antenas, apstrādā tos un, pamatojoties uz to, kontrolē ierīces, piemēram, aizslēdz vai atslēdz transportlīdzekļa durvis, iedarbina dzinēju. Tā arī kontrolē signālierīču aktivizēšanu, piemēram, kontroles funkcijas piekļuvei bez atslēgas, tostarp skaņas brīdinājuma signālu, ja elektroniskā atslēga vairs neatrodas transportlīdzeklī.
                           
                        
               
                  8537 10 99
               
               
                  Klasifikācija noteikta, ievērojot 1., 3.c) un 6. vispārīgo kombinētās nomenklatūras interpretācijas noteikumu, XVII sadaļas 2.f) piezīmi un KN kodu 8537, 8537 10 un 8537 10 99 formulējumu.
                  Klasificēšana pozīcijā 8512 ir izslēgta, jo elektriskajai vadības ierīcei nav vizuālas vai skaņas signalizācijas ierīču, bet tā tikai aktivizē šādas ierīces.
                  Klasificēšana pozīcijā 9032 arī ir izslēgta, jo ierīce neveic elektrisku vai neelektrisku lielumu automātiskas kontroles funkciju (sk. 90. nodaļas 7. piezīmi).
                  Ierīce izgatavota, lai veiktu divas vai vairākas papildu vai alternatīvas funkcijas, uz ko attiecas KN kodi 8537 10 91 un 8537 10 99. Tā veic programmējama atmiņas kontroliera funkciju, ko izmanto ierīču elektriskai kontrolei, piemēram, transportlīdzekļa durvju aizslēgšanai vai atslēgšanai un dzinēja iedarbināšanai (sk. arī HS skaidrojumu par pozīciju 8537 3. punktu un KN skaidrojumus par apakšpozīciju 8537 10 91). Tā arī veic signālierīču aktivizēšanas elektriskās kontroles funkciju, piemēram, kontroles funkcijas piekļuvei bez atslēgas, tostarp skaņas brīdinājuma signālu, ja elektroniskā atslēga vairs neatrodas transportlīdzeklī. Tā kā ierīces darbībā abas funkcijas ir vienlīdz svarīgas, nav iespējams noteikt ierīces pamatfunkciju.
                  Tādēļ ierīce ir klasificējama ar KN kodu 8537 10 99 pie citādām elektriskai kontrolei paredzētām pultīm, paneļiem, konsolēm, stendiem, korpusiem un citām pamatnēm, spriegumam, kas nepārsniedz 1 000 V.